《满路花》
清代·王时翔

空山风雨夜，离思渺如年。故人怜寂寞、拨哀弦。嘈嘈切切，彷佛落珠盘。

听到酸心处，起立檐前。劝君不要重弹。

小花深院，那日遇婵娟。玉纤曾一弄、怨歌传。青衫湿后，余韵咽流泉。

触起愁千叠。灯火凄然。此宵休望能眠。

作者简介：（1675—1744）清江苏镇洋人，字皋谟，一字抱翼，号小山。诸生。雍正间以荐举任晋江知县，以宽和为治。乾隆初，官至成都知府。有《小山全稿》。